Wezîrê Weşîye yê Tirkîya Fahrettin Kocayî ke derheqê rewşa peyêne ya Korona de zayanîş  da vat goreyê vizêrî hûmara qûrbanan hîna tay a.
Goreyê zanayîşanê ke Kocayî dayî 24 saetanê peyênan de 69 nêweşanê bînan dinyaya xo bedilnaye û hûmara merdeyan a fermîye bîye 425. Reyna 2 hezar û 786 kesanê bînan de janê Korona ame tesbîtkerdene û hûmara nêweşan pêro pîya bîye  20 hezar û 921.
Bîlançoyê fermîyî her cayê dinya de hûmara fermîye ranêmojenê. Seba ke testî bisînor yenê kerdene yeno texmînkerdene ke bîlanço hîna giran a.  Hûmaranê fermîyan ê welatanê sey Tirkîya antî-demokratîkan ra kes bawer nêkeno. Yeno şikkerdene de eşkerayîya Kocayî de xeylêk xeberê mergan û nêweşîyan ê ke bajaranê cîya cîyayan ra yenê ca nêgênê.
